title: ميترو (أدات)
text: لميترو هوّا أدات ديال لحساب د طول ديال لحوايج، فيها شكال ؤ نواع مختالفين. عادتن كاتكون مصاوبة من لكاوتشو، لپلاستيك، لفيبرة د جّاج، ؤلا شي معدن فليكسيبل، يعني ماكيتهرسش يلا تطوا شوية. نّواع لي كيتسعملو ف دّار عادتن ماكيفوتش طّول ديالهوم 5 تال 10 ميترو علا أقصى تقدير، ؤ كيقدرو يتحطو ف جّيب. مي نّواع لي كيخدموهوم لحرايفية بحال لمسّاحا د لأرض كيقدرو يوصلو تال 100 ميترو.